**IEKŠĒJIE NOTEIKUMI**

Limbažos

2022.gada 27.janvārī Nr.2

**APSTIPRINĀTI**

ar Limbažu novada domes

27.01.2022. sēdes lēmumu Nr.97

(protokols Nr.1, 99.§)

*GROZĪJUMI izdarīti ar*

*Limbažu novada domes 28.04.2022. sēdes lēmumu Nr.380 (protokols Nr.5, 23.) un*

*Limbažu novada domes 26.05.2022. sēdes lēmumu Nr.602 (protokols Nr.6, 97.)*

**Naudas balvas par izciliem sasniegumiem izglītībā**

*Izdoti saskaņā ar*

 *Izglītības likuma*

*17.panta trešās daļas 21.punktu,*

*likuma „Par pašvaldībām”*

*41.panta pirmās daļas 2.punktu un*

*43.panta trešo daļu*

1. **Vispārīgie jautājumi**
2. Limbažu novada pašvaldības iekšējie noteikumi “Naudas balvas par izciliem sasniegumiem izglītībā” (turpmāk – Noteikumi) nosaka kārtību, kādā Limbažu novada pašvaldība (turpmāk- Pašvaldība) piešķir naudas balvas Limbažu novada vispārizglītojošo skolu izglītojamajiem un viņu pedagogiem, profesionālās ievirzes mūzikā un mākslā izglītības iestāžu izglītojamajiem un viņu pedagogiem un interešu izglītības iestāžu izglītojamajiem un viņu pedagogiem, izglītojamo kolektīviem, kā arī naudas balvas piešķiršanas nosacījumus un apmēru.
3. Noteikumu mērķis ir motivēt izglītojamos iegūt kvalitatīvu izglītību, stimulēt izglītojamo un pedagogu iesaistīšanos zināšanu un prasmju apliecināšanā, sekmēt izglītojamo intelektuālo un radošo spēju attīstību un centienus iegūt augstākus sasniegumus izglītībā, kā arī veicināt Limbažu novada atpazīstamību.
4. Naudas balvas tiek izmaksātas no Limbažu novada pašvaldības Limbažu novada Izglītības Pārvaldes (turpmāk- Pārvalde), šim mērķim paredzētiem, budžeta līdzekļiem.
5. Pašvaldība piešķir naudas balvas par :
	1. sasniegumiem mācību priekšmetu olimpiādēs;
	2. sasniegumiem zinātniski pētniecisko darbu konferencēs;
	3. sasniegumiem konkursos un skatēs;
	4. nomināciju “Labākais absolvents” (izņemot pirmsskolas izglītības iestādēs).
6. Izglītojamo kolektīvs šo Noteikumu izpratnē ir patstāvīga vai vienam pasākumam izveidota izglītojamo apvienība (klase, komanda, ansamblis), kurā apvienoti divi un vairāk izglītojamie.
7. Šo Noteikumu izpratnē Valsts mēroga pasākums ir pasākums (olimpiāde, skate, konkurss, konference), ko organizē Izglītības un Zinātnes ministrija (turpmāk IZM), Valsts izglītības satura centrs (turpmāk- VISC,) Kultūras ministrija (turpmāk KM) un Latvijas Nacionālais kultūras centrs ( turpmāk- LNKC) vai organizācija, kurai valsts deleģējusi konkrētu funkciju izpildi.
8. Šo Noteikumu izpratnē Pasaules vai Starptautiska mēroga pasākums (čempionāts, olimpiāde, konkurss, konference) ir pasākums, ko rīko konkrētās valsts nozares ministrija un kurā novada izglītojamie piedalās**,** pārstāvot Latvijas **v**alsti.

1. **Naudas balvu piešķiršanas nosacījumi, apmērs, piešķiršanas un izmaksāšanas kārtība**

**8. Naudas balvu par izciliem sasniegumiem izglītībā valsts līmenī** piešķir izglītojamajiem un viņu pedagogiem par iegūtu 1.-3. vietu un atzinību mācību priekšmetu valsts olimpiādēs, valsts līmeņa konkursos, skatēs un sacensībās.

8.1.Naudas balva par izciliem sasniegumiem **mācību priekšmetu olimpiādē, zinātniski pētnieciskajā darbā/konferencē** (par darbu) izglītojamajam:

8.1.1.par pirmās vietas iegūšanu 300,00 euro;

8.1.2.par otrās vietas iegūšanu 200,00 euro;

8.1.3. par trešās vietas iegūšanu 100,00 euro;

8.1.4. par atzinības iegūšanu 50,00 euro.

8.2. Naudas balva par izciliem sasniegumiem mācību priekšmetu olimpiādē, **zinātniski pētnieciskajā darbā/konferencē** izglītojamā pedagogam 100% apmērā no izglītojamā balvas.

8.3. Naudas balva par izciliem sasniegumiem **valsts līmeņa profesionālās ievirzes programmu (**mākslā un mūzikā) **un interešu izglītības konkursos** (skatēs) izglītojamajam**:**

8.3.1. par pirmās vietas iegūšanu 100,00 euro;

8.3.2. par otrās vietas iegūšanu 75,00 euro;

8.3.3. par trešās vietas iegūšanu 50,00 euro;

8.3.4. par atzinības iegūšanu (ja konkurss ir starptautisks un darbs izvirzīts uz 2.kārtu) 40,00 euro.

*(grozījumi izdarīti ar Limbažu novada domes 28.04.2022. sēdes lēmumu Nr.380 (protokols Nr.5, 23.))*

8.4. Naudas balva profesionālās ievirzes un interešu izglītības izglītojamo kolektīviem, kuros ir 2 (divi) līdz 7 ( septiņi) dalībnieki, par izciliem sasniegumiem valsts līmeņa konkursos (skatēs):

8.4.1.par pirmās vietas iegūšanu 200,00 euro;

8.4.2. par otrās vietas iegūšanu 150,00 euro;

8.4.3. par trešās vietas iegūšanu 100,00 euro.

8.5. Naudas balva profesionālās ievirzes izglītības un interešu izglītības pedagogam par izglītojamā vai izglītojamo kolektīva sasniegumiem valsts līmeņa konkursos tiek piešķirta 100% apmērā no 8.3. punktā minētās izglītojamā balvas, koncertmeistaram 50% apmērā.

*(grozījumi izdarīti ar Limbažu novada domes 26.05.2022. sēdes lēmumu Nr.602 (protokols Nr.6, 97.))*

8.6. Naudas balva profesionālās ievirzes un interešu izglītības izglītojamo kolektīviem, kuros ir 8 (astoņi) un vairāk dalībnieku, par izciliem sasniegumiem valsts līmeņa konkursos un skatēs:

8.6.1.par pirmās vietas iegūšanu 600,00 euro;

8.6.2. par otrās vietas iegūšanu 450,00 euro;

8.6.3. par trešās vietas iegūšanu 300,00 euro.

8.7. Naudas balva profesionālās ievirzes izglītības un interešu izglītības pedagogam par izglītojamo kolektīva, kuros ir 8 (astoņi) un vairāk dalībnieki, sasniegumiem valsts līmeņa konkursos tiek piešķirta 100% apmērā no 8.3. punktā minētās izglītojamā balvas, koncertmeistaram 50% apmērā.

*(grozījumi izdarīti ar Limbažu novada domes 26.05.2022. sēdes lēmumu Nr.602 (protokols Nr.6, 97.))*

**9. Naudas balvas par izciliem sasniegumiem izglītībā pasaules un/vai starptautiskā līmenī** piešķir izglītojamajiem un viņu pedagogiem par iegūtu 1.-3. vietu un atzinību mācību priekšmetu olimpiādēs, konkursos:

9.1.Naudas balva par izciliem sasniegumiem mācību priekšmetu olimpiādē pasaules un /vai starptautiskā līmenī izglītojamajam un viņa pedagogam (katram):

9.1.1.par pirmās vietas iegūšanu 1000,00 euro;

9.1.2.par otrās vietas iegūšanu 700,00 euro;

9.1.3. par trešās vietas iegūšanu 500,00 euro;

9.1.4. par atzinības iegūšanu 300,00 euro.

9.2. Naudas balva par izciliem sasniegumiem IZM un Kultūras ministrijas atzītos profesionālās ievirzes programmu konkursos starptautiskā un pasaules līmenī izglītojamajam un viņa pedagogam (katram):

9.2.1.par pirmās vietas iegūšanu 500,00 euro;

9.2.2.par otrās vietas iegūšanu 300,00 euro;

9.2.3. par trešās vietas iegūšanu 200,00 euro.

**10. Naudas balvas par izciliem sasniegumiem izglītībā izmaksāšanas kārtība:**

10.1. Lai saņemtu naudas balvu par sasniegumiem mācību priekšmetu olimpiādēs, zinātniski pētnieciskajās konferencēs, konkursos un skatēs, izglītības iestāde Pārvaldē iesniedz izglītojamo sarakstu un godalgu apliecinošā dokumenta kopiju (no konkursa un skašu fināla, ne starpposmu izvērtējuma) un iesniegumu (Pielikums Nr.1):

10.2. Naudas balva tiek piešķirta ar nosacījumiem:

10.2.1. izglītojamajam vai izglītojamo kolektīviem (pārstāvot vienu izglītības iestādi), kuri ieguvuši vairākas godalgas, kalendārā gada laikā par katru Noteikumu 8.punkta apakšpunktos norādīto sasniegumu izmaksā vienu naudas balvu atbilstoši augstākajam sasniegumam, izņemot sasniegumus mācību priekšmetu olimpiādēs;

10.2.2.ja izglītojamais ieguvis godalgas gan individuāli, gan kā kolektīva dalībnieks, viņam ir tiesības saņemt naudas balvu gan par individuālo sasniegumu, gan kā kolektīva dalībniekam;

10.2.3.ja pedagogs (tajā skaitā Mūzikas skolas koncertmeistars) sagatavojis vairākus godalgoto vietu ieguvējus vai izglītojamo kolektīvus, par katru nākamo godalgoto vietu tiek piešķirta naudas balva 25 % apmērā no 8. un 9. punkta apakšpunktos minētās balvas apmēra;

10.2.4.ja vairāki pedagogi (tajā skaitā Mūzikas skolas koncertmeistars) ir sagatavojuši godalgoto izglītojamo vai izglītojamo kolektīvu, naudas balva tiek piešķirta, to sadalot proporcionāli pedagogu skaitam;

10.2.5.naudas balva izglītojamo kolektīviem tiek piešķirta, to sadalot proporcionāli izglītojamo skaitam par konkrēto sasniegumu.

10.3. Pārvaldei pirms naudas balvas izmaksas ir tiesības prasīt precizēt informāciju.

10.4. Pārvalde, pamatojoties uz izglītības iestādes direktora iesniegto informāciju un apbalvojamo sarakstu, izdod rīkojumu par naudas balvas par izciliem sasniegumiem izglītībā izmaksu.

10.5. Pēc rīkojuma izdošanas naudas balva tiek pārskaitīta uz iesniegumā norādīto fiziskās personas bankas kontu 10 (desmit) darba dienu laikā.

10.6.Par naudas balvu paziņo un to apliecinošu Atzinības rakstu naudas balvas saņēmējam pasniedz izglītības iestādes un Pārvaldes saskaņotā pasākumā.

**11. Naudas balva “Labākais absolvents”**

11.1. Naudas balvu “Labākais absolvents” saskaņā ar izglītības iestādes pedagoģiskās padomes sēdes lēmumu piešķir labākajiem absolventiem no katras Limbažu novada vispārizglītojošās skolas, kā arī labākajiem katras profesionālās ievirzes izglītības iestādes absolventiem.

11.2. Uz titulu “Labākais absolvents “ var pretendēt:

11.2.1 izglītojamie, kuriem sekmes visos mācību priekšmetos nav zemākas par 7 ballēm un kuriem vidējā atzīme nav zemāka par 8,5 ballēm (atestātā vai apliecībā), un kuri papildus atbilst vēl diviem zemāk minētajiem kritērijiem:

11.2.1.1. kuriem ir panākumi olimpiādēs, konkursos, skatēs, sacensībās vai pētniecisko (projekta) darbu skatēs valsts mērogā,

11.2.1.2. kuri veikuši aktīvu sabiedrisko darbu skolā,

11.2.1.3. kuri aizstāvējuši skolas godu sporta sacensībās,

11.2.1.4. kuri vienmēr ir ievērojuši pieklājības normas un skolas iekšējās kārtības noteikumus.

11.3. Naudas balvas “Labākais absolvents” apmērs un izmaksas kārtība:

11.3.1. vispārizglītojošo skolu 12.klases absolventam – 400,00 euro;

11.3.2. vispārizglītojošo skolu 9.klases absolventam – 200,00 euro;

11.3.3. profesionālās ievirzes izglītības iestādes absolventam –150,00euro;

11.4.Naudas balvu absolventiem piešķir, pamatojoties uz izglītības iestāžu pedagoģiskās padomes sēdes lēmumu p**ēc** protokola izraksta saņemšanas Pārvaldē:

11.4.1. izglītības iestādei ir tiesības pieņemt lēmumu, ka naudas balva atbilstoši **šo** Noteikumukritērijiem var tik piešķirta vairākiem vienas izglītības iestādes nominantiem.

11.5. Pārvalde, pamatojoties uz izglītības iestādes direktora iesniegto informāciju un apbalvojamo sarakstu, izdod rīkojumu par naudas balvu “Labākais absolvents” izmaksu.

11.6. Pēc rīkojuma izdošanas naudas balva tiek pārskaitīta uz iesniegumā norādīto fiziskās personas bankas kontu 10 (desmit) darba dienu laikā (Pielikums Nr.2).

11.7. Naudas balvu “Labākais absolvents” ar to apliecinošu Atzinības rakstu pasniedz izglītības iestāžu izlaidumos Pārvaldes vai pašvaldības administrācijas pārstāvis.

1. **Noslēguma jautājumi**

12. Noteikumos minētās naudas balvas tiek izmaksātas pilnā apmērā. Normatīvos aktos paredzētos nodokļus Pašvaldība nomaksā no saviem budžeta līdzekļiem.

13. Noteikumi tiek apstiprināti Limbažu novada pašvaldības domes sēdē un piemērojami ar 2022.gada 1.janvāri.

14. Ar šiem noteikumiem spēku zaudē 2011.gada 28.aprīļa Limbažu novada pašvaldības sēdes lēmums (protokols Nr.7, 15.§) „Limbažu novada pašvaldības vidējās izglītības iestāžu naudas balvu par labām un teicamām sekmēm piešķiršanas nolikums”, 2015.gada 26. februāra Alojas novada Domes noteikumi ”Kārtība, kādā piešķir stipendiju un naudas balvas Alojas novada vispārizglītojošo skolu skolēniem un pedagogiem” lēmums Nr.88 (protokols Nr.3 17#) un 2018.gada 19.septembra Salacgrīvas novada Domes Nolikums “Par naudas balvu piešķiršanu par izciliem sasniegumiem izglītībā un to apmēru” lēmums Nr.327 (protokols Nr.10, 25.§), 2016.gada 23.marta Salacgrīvas novada Domes Nolikums “Par naudas balvu piešķiršanu par izciliem sasniegumiem profesionālās ievirzes (mākslas un mūzikas) izglītībā un to apmēru” lēmums Nr.106 (protokols Nr.4, 14.§), 2016.gada 27.janvāra Salacgrīvas novada Domes Nolikums „Salacgrīvas novada izglītības iestāžu nolikums konkursam „Labākais absolvents”” lēmums Nr. 21 (protokols Nr.1, 21.§).

Limbažu novada pašvaldības

Domes priekšsēdētājs /paraksts/ D. Straubergs

Pielikums Nr.1

Limbažu novada pašvaldības 27.01.2022. iekšējiem noteikumiem Nr.2

“Naudas balvas par izciliem sasniegumiem izglītībā”

**LIMBAŽU NOVADA PAŠVALDĪBAI**

AIZPILDĪT DRUKĀTIEM BURTIEM

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izglītības iestāde,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izglītības iestādes vadītāja vārds, uzvārds

IESNIEGUMS NAUDAS BALVAS SAŅEMŠANAI

Lūdzu piešķirt naudas balvu par sasniegumiem izglītībā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( audzēkņa vārds, uzvārds / pedagoga vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(personas kods ) (deklarētās dzīvesvietas adrese)

kas piedalījās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kas norisinājās

(mērogs, olimpiādes nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 202\_\_ .gada \_\_. \_\_\_\_\_\_\_\_\_\_\_\_\_\_\_,

(norises vieta)

un tika iegūta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(iegūtā vieta)

Naudas balvas saņemšana (atzīmēt ar ):

Izglītības iestādes audzēknis Pedagogs

ar pārskaitījumu uz:  ar pārskaitījumu uz: 

bankas nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

.

Pielikumā: dokumenti, kas apliecina sasniegumus (atzīmēt ar ):

rezultātu protokola kopija;

diploma kopija;

atzinības raksta kopija ;

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (iesnieguma iesniedzēja paraksts)

Pielikums Nr.2

Limbažu novada pašvaldības 27.01.2022. iekšējiem noteikumiem Nr.2

 “Naudas balvas par izciliem sasniegumiem izglītībā”

**LIMBAŽU NOVADA PAŠVALDĪBAI**

AIZPILDĪT DRUKĀTIEM BURTIEM

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izglītības iestāde,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izglītības iestādes vadītāja vārds, uzvārds

IESNIEGUMS NAUDAS BALVAS SAŅEMŠANAI

Lūdzu piešķirt naudas balvu par sasniegumiem izglītībā – “Labākais absolvents”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( audzēkņa vārds, uzvārds )

\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(personas kods ) (deklarētās dzīvesvietas adrese)

bankas nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (iesnieguma iesniedzēja paraksts)